Ehdotus EUROOPAN PARLAMENTIN JA NEUVOSTON ASETUS tonnikalan monivuotisesta elvytyssuunnitelmasta Itä-Atlantilla ja Välimerellä annetun asetuksen (EY) N:o 302/2009 muuttamisesta /* KOM/2011/0330 lopull. - COD 2011/0144 */





PERUSTELUT ICCAT antoi vuosikokouksessaan 2010 suosituksen Itä-Atlantilla ja Välimerellä sovellettavan tonnikalan elvytyssuunnitelman muuttamiseksi. Kannan elvyttämiseksi ICCAT:n elvytyssuunnitelmaa muutettiin määräämällä TACin lisävähennyksestä, vahvistamalla kalastuskapasiteettia alentavia toimenpiteitä ja tehostamalla valvontatoimenpiteitä erityisesti siirto- ja kasvatushäkkiinsiirtotoimien suhteen. Näiden toimenpiteiden tavoitteena on varmistaa suunnitelman tehokkuus, jotta voitaisiin saavuttaa kestävää enimmäistuottoa vastaava biomassa (Bmsy) vähintään 60 prosentin todennäköisyydellä. Yhteisö on ollut ICCAT:n osapuoli vuodesta 1997 alkaen, ja suosituksista tulee velvoittavia sopimuspuolille, jotka eivät ole vastustaneet niitä. Koska Euroopan unioni on sopimuspuolena tässä järjestössä, sen on sovellettava annettuja suosituksia, joita se ei ole vastustanut. Tämän ehdotuksen tavoitteena on saattaa Itä-Atlantilla ja Välimerellä sovellettavan tonnikalan elvytyssuunnitelman muuttamista koskeva ICCAT:n suositus osaksi unionin lainsäädäntöä. Ehdotuksella ei ole vaikutuksia unionin talousarvioon. Sen oikeusperusta on Euroopan unionin toiminnasta tehdyn sopimuksen 43 artiklan 2 kohta. Euroopan parlamenttia ja neuvostoa pyydetään hyväksymään tämä ehdotus mahdollisimman pian. 2011/0144 (COD) Ehdotus EUROOPAN PARLAMENTIN JA NEUVOSTON ASETUS tonnikalan monivuotisesta elvytyssuunnitelmasta Itä-Atlantilla ja Välimerellä annetun asetuksen (EY) N:o 302/2009 muuttamisesta EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon Euroopan unionin toiminnasta tehdyn sopimuksen ja erityisesti sen 43 artiklan 2 kohdan, ottavat huomioon Euroopan komission ehdotuksen[1], ottavat huomioon talous- ja sosiaalikomitean lausunnon, noudattavat tavallista lainsäätämisjärjestystä, sekä katsovat seuraavaa: (1) Kansainvälinen Atlantin tonnikalojen suojelukomissio (ICCAT) on antanut suosituksen 10-04 tonnikalan monivuotisen elvytyssuunnitelman muuttamiseksi. Kannan elvyttämiseksi suosituksessa esitetään suurimpaan sallittuun saaliiseen tehtävää lisävähennystä, kalastuskapasiteettia alentavien toimenpiteiden vahvistamista ja valvontatoimenpiteiden tehostamista erityisesti siirto- ja kasvatushäkkiinsiirtotoimien suhteen. (2) Suositus sitoo unionia, minkä vuoksi se olisi saatettava osaksi unionin lainsäädäntöä. (3) Eräät asetuksen (EY) N:o 302/2009[2] säännökset ovat vanhentuneet, ja ne olisi poistettava. Muita säännöksiä olisi saatettava ajan tasalle ottaen huomioon lainsäädäntöön tehdyt muutokset. (4) Sen vuoksi asetusta (EY) N:o 302/2009 olisi muutettava, OVAT HYVÄKSYNEET TÄMÄN ASETUKSEN: 1 artikla Muutetaan asetus (EY) N:o 302/2009 seuraavasti: (1) Korvataan 1 artiklan 3 kohta seuraavasti: ”Elvytyssuunnitelman tavoitteena on saavuttaa kestävää enimmäistuottoa vastaava biomassa suuremmalla kuin 60 prosentin todennäköisyydellä.” (2) Muutetaan 2 artikla seuraavasti: a) korvataan d alakohta seuraavasti: ”d)’apualuksella’ tarkoitetaan alusta, jota käytetään kuolleiden (jalostamattomien) tonnikalojen kuljettamiseen kasvatushäkistä tai tonnikalarysästä nimettyyn satamaan ja/tai jalostusalukseen;” b) korvataan h alakohta seuraavasti: ”h) ’siirtotoimilla’ tarkoitetaan i) elävien tonnikalojen siirtämistä pyyntialuksen verkosta kuljetushäkkiin; ii) elävien tonnikalojen siirtämistä yhdestä kuljetushäkistä toiseen; iii) tonnikalaa sisältävän häkin siirtämistä yhdeltä hinausalukselta toiselle; iv) kuolleiden tonnikalojen siirtämistä kuljetushäkistä apualukseen; v) siirtämistä tonnikalan kasvatus- tai lihotuslaitoksesta tai tonnikalarysästä jalostusalukseen, kuljetusalukseen tai tonnikalaa sisältävän häkin siirtämistä yhdestä laitoksesta toiseen; vi) elävien tonnikalojen siirtämistä rysästä kuljetushäkkiin.” c) Korvataan l alakohta seuraavasti: ”l) ’kasvatuksella’ tarkoitetaan tonnikalan siirtämistä kasvatushäkkiin kuusi kuukautta pitemmäksi ajaksi biomassan lisäämiseksi;”. d) Lisätään q alakohta seuraavasti: ”q) ’vastuussa olevalla jäsenvaltiolla’ ja ’jäsenvaltiolla, joka vastaa’ tarkoitetaan lippujäsenvaltiota tai sitä jäsenvaltiota, jonka lainkäyttövaltaan kuuluvalla alueella rysä tai laitos sijaitsee, tai jos laitos tai rysä sijaitsee aavalla merellä, jäsenvaltiota, johon rysän haltija tai laitoksen hoitaja on sijoittautunut”. (3) Muutetaan 4 artikla seuraavasti: a) Korvataan 4 kohta seuraavasti: ”4. Jäsenvaltioiden on toimitettava komissiolle viimeistään kunkin vuoden 15 päivänä syyskuuta seuraavaa vuotta koskeva alustava vuosittainen kalastussuunnitelma. Komissio toimittaa unionin kalastussuunnitelman ICCAT:n sihteeristölle ICCAT:n vahvistettavaksi. Jäsenvaltioiden on toimitettava komissiolle viimeistään kunkin vuoden 31 päivänä tammikuuta lopullinen vuosittainen kalastussuunnitelma. Komissio toimittaa unionin kalastussuunnitelman ICCAT:n sihteeristölle viimeistään kunkin vuoden 1 päivänä maaliskuuta.” b) Poistetaan 12 ja 14 kohta. (4) Muutetaan 5 artikla seuraavasti: a) Korvataan 7 kohta seuraavasti: ”7. Edellä 6 kohdan soveltamista rajoittamatta 2 ja 4 kohdassa sekä 9 artiklassa tarkoitettua kalastuskapasiteettia on vähennettävä siten, että a) kunkin jäsenvaltion kalastuskapasiteetin ja sen kiintiötä vastaavan kalastuskapasiteetin välinen ero vähenee vuoden 2010 alkuun mennessä vähintään 25 prosenttia; b) kunkin jäsenvaltion kalastuskapasiteetin ja sen kiintiötä vastaavan kalastuskapasiteetin välinen ero vähenee vuoden 2011 alkuun mennessä vähintään 75 prosenttia; c) kunkin jäsenvaltion kalastuskapasiteetin ja sen kiintiötä vastaavan kalastuskapasiteetin välinen ero vähenee vuoden 2012 alkuun mennessä vähintään 95 prosenttia; d) kunkin jäsenvaltion kalastuskapasiteetin ja sen kiintiötä vastaavan kalastuskapasiteetin välinen ero vähenee vuoden 2013 alkuun mennessä 100 prosenttia. Kalastuskapasiteetin vähennyksen laskennan on perustuttava ICCAT:n tieteellisen komitean arvioimiin alusluokkakohtaisiin saalismääriin. Kyseistä vähentämisvaatimusta ei sovelleta jäsenvaltioon, joka osoittaa, että sen kalastuskapasiteetti on oikeassa suhteessa sen kiintiöön.” b) Korvataan 9 kohta seuraavasti: ”9. Kunkin jäsenvaltion on laadittava kalastuskapasiteetin hallintosuunnitelma vuosiksi 2010–2013. Kyseinen suunnitelma on toimitettava komissiolle viimeistään 15 päivänä elokuuta 2009, ja siinä on annettava 2, 4, 6 ja 7 kohdassa tarkoitetut tiedot. Suunnitelmassa on lisäksi annettava yksityiskohtaista tietoa keinoista, joita jäsenvaltio käyttää romuttamisen ohella ylikapasiteetin poistamiseksi. Tarvittaessa suunnitelmaa on tarkistettava, ja se on toimittava komissiolle vuosittain viimeistään 15 päivänä elokuuta. Komissio toimittaa unionin kalastuskapasiteetin hallintosuunnitelman ICCAT:lle käsiteltäväksi ja hyväksyttäväksi.” (5) Muutetaan 7 artikla seuraavasti: a) Korvataan 2 kohta seuraavasti: ”2. Tonnikalan nuottakalastus on kiellettyä Itä-Atlantilla ja Välimerellä 15 päivän kesäkuuta ja 15 päivän toukokuuta välisenä aikana”. b) Poistetaan 6 kohta. (6) Lisätään 14 artiklan 2 kohtaan alakohta seuraavasti: ”Kalastusaluksen taannehtivaa sisällyttämistä 1 kohdassa tarkoitettuihin luetteloihin ei hyväksytä.” (7) Korvataan 18 artiklan 1 kohta seuraavasti: ”1. Sen lisäksi, että yhteisön pyyntialuksen päällikön on noudatettava yhteisön valvontajärjestelmästä, jonka tarkoituksena on varmistaa yhteisen kalastuspolitiikan sääntöjen noudattaminen, 20 päivänä marraskuuta 2009 annetun neuvoston asetuksen (EY) N:o 1224/2009[3] 14, 15, 23 ja 24 artiklaa, hänen on tarvittaessa kirjattava kalastuspäiväkirjaan liitteessä II luetellut tiedot.” (8) Lisätään 19 artiklan 1 kohtaan alakohta seuraavasti: ”Muiden sopimuspuolten kanssa toteutettavia yhteisiä kalastustoimia ei sallita.” (9) Korvataan 22 artikla seuraavasti: ”22 artikla Siirtotoimet 1. Ennen siirtotoimia pyynti- tai hinausaluksen päällikön taikka sen laitoksen hoitajan tai rysän haltijan, josta kyseinen siirto on peräisin, on lähetettävä kulloinkin vastuussa olevan jäsenvaltion toimivaltaisille viranomaisille siirtoa koskeva ennakkoilmoitus, josta käy ilmi a) pyyntialuksen, laitoksen tai rysän nimi ja ICCAT-rekisterinumero; b) siirron arvioitu ajankohta; c) siirrettävän tonnikalan arvioitu määrä; d) tiedot paikasta (leveys- ja pituusaste), jossa siirto toteutetaan, ja tunnistettavat kasvatushäkin numerot; e) vastaanottavan hinausaluksen nimi, hinattavien kasvatushäkkien lukumäärä ja ICCAT-rekisterinumero tarvittaessa; f) tonnikalan määräpaikkana oleva satama, laitos tai kasvatushäkki. 2. Vastuussa olevan jäsenvaltion on annettava kullekin siirtotoimelle lupanumero ja ilmoitettava se tapauksen mukaan kalastusaluksen päällikölle, rysän haltijalle tai laitoksen hoitajalle. Siirtotoimea ei saa aloittaa ilman ennakkolupaa. Vastuussa olevan jäsenvaltion viranomaisten on myönnettävä lupa käyttäen yksilöllistä numerointijärjestelmää, joka koostuu sopimuspuolen kolmikirjaimisesta koodista, vuoden ilmaisevasta neljästä numerosta ja lupaa merkitsevästä kolmesta kirjaimesta (AUT), joiden jäljessä ovat järjestysnumerot. Jos lupa evätään, koodi ”AUT” on korvattava koodilla ”NEG” (ei lupaa). Vastuussa olevan jäsenvaltion on toimitettava lupa tai ilmoitus luvan epäämisestä 48 tunnin kuluessa siirtoa koskevan ennakkoilmoituksen jättämisestä. Se ei saa myöntää lupaa siirrolle, jos se katsoo siirtoa koskevan ennakkoilmoituksen saatuaan, että a) pyyntialuksella tai rysällä, jonka on ilmoitettu pyytäneen kalat, ei ole riittävää kiintiötä; b) pyyntialus tai rysän haltija ei ole ilmoittanut kalojen määrää asianmukaisesti tai kalamäärää ei ollut lupa siirtää kasvatushäkkiin eikä sitä ollut otettu huomioon mahdollisesti sovellettavan kiintiön käyttämiseksi; c) pyyntialuksella, jonka ilmoitettiin pyytäneen kalat, ei ole lupaa pyytää tonnikalaa; tai d) hinausalusta, jonka ilmoitettiin vastaanottaneen kalojen siirron, ei ole merkitty 14 artiklassa tarkoitettuun muita aluksia koskevaan ICCAT:n tonnikalarekisteriin, tai sille ei ole asennettu satelliittiseurantajärjestelmää. Jos siirrolle ei anneta lupaa, a) jäsenvaltion, joka on vastuussa pyyntialuksesta, on annettava vapauttamista koskeva määräys ja ilmoitettava pyyntialuksen päällikölle, että siirtoa ei sallita ja että kalat on vapautettava mereen; b) tapauksen mukaan pyyntialuksen päällikön, laitoksen hoitajan tai rysän haltijan on vapautettava kalat mereen; c) tonnikalojen vapauttaminen mereen on tallennettava videokameralla, ja ICCAT:n alueellisen tarkkailijan on seurattava vapauttamista ja laadittava ja toimitettava ICCAT:n sihteeristölle raportti yhdessä videotallenteen kanssa. 3. Pyynti- tai hinausaluksen päällikön, rysän haltijan tai laitoksen hoitajan on täytettävä liitteessä VIII a esitetyn mallin mukainen ICCAT:n siirtoilmoitus ja toimitettava se vastuussa olevan jäsenvaltion toimivaltaisille viranomaisille siirtotoimen lopuksi. Aluksesta, laitoksesta tai rysästä, josta kyseinen siirto on peräisin, vastuussa olevan jäsenvaltion viranomaisten on numeroitava siirtoilmoituslomakkeet. Numerointijärjestelmän on koostuttava sopimuspuolen kolmikirjaimisesta koodista, jonka jäljessä ovat vuoden ilmaisevat neljä numeroa ja kolme järjestysnumeroa, joita seuraa kolmikirjaiminen koodi ITD (CPC-20**/xxx/ITD). Alkuperäisen siirtoilmoituksen on seurattava siirrettävien kalojen mukana. Pyyntialuksen päällikön, rysän haltijan, hinausaluksen päällikön tai laitoksen hoitajan on pidettävä itsellään ilmoituksen jäljennös. 4. Siirtotoimia suorittavien alusten (mukaan luettuina hinausalukset) päälliköiden on kirjattava kalastuspäiväkirjaansa siirrettyjen kalojen paino ja lukumäärä sekä pyyntialuksen nimi, lippuvaltio ja ICCAT-numero, yhden tai useamman asiaan liittyvän toisen aluksen nimi ja ICCAT-numero, siirron päivämäärä ja paikka sekä määräpaikkana oleva laitos. Kalastuspäiväkirjaan on merkittävä yksityiskohtaiset tiedot kaikista kalastuskauden aikana tehdyistä siirroista. Kalastuspäiväkirja on säilytettävä aluksella ja pidettävä jatkuvasti saatavilla valvontatarkoituksia varten. 5. Vastuussa olevan jäsenvaltion myöntämä siirtolupa ei estä myöntämästä lupaa kasvatushäkkiin siirrolle. 6. Tonnikalaa siirtävän pyyntialuksen päällikön, laitoksen hoitajan tai rysän haltijan on varmistettava, että siirtotoimia valvotaan vedenalaisen videokameran avulla. Kustakin siirtotoimia koskevasta videotallenteesta on otettava kaksi kopiota. Yksi kopio on annettava hinausaluksella olevalle alueelliselle tarkkailijalle ja toinen sopimuspuolen tarkkailijalle tai tapauksen mukaan kansalliselle tarkkailijalle. Sopimuspuolen tarkkailijalle/tarkkailijoille annettavan kopion on seurattava siirtoilmoituksen ja niiden saaliiden mukana, joihin se liittyy. Kunkin videon alussa ja/tai lopussa on esitettävä ICCAT:n siirtoilmoituksen numero. Videon kellonajan ja päivämäärän on oltava jatkuvasti näkyvillä jokaisen videotallenteen ajan. Jäsenvaltioiden on komission pyynnöstä toimitettava videotallenteiden kopiot ICCAT:n tieteelliselle komitealle. 7. ICCAT:n alueellisessa tarkkailijaohjelmassa (liite VII) tarkoitetun pyyntialuksella olevan ICCAT:n alueellisen tarkkailijan on kirjattava suoritetut siirtotoimet ja raportoitava niistä, tarkistettava siirtotoimea harjoittavan pyyntialuksen sijainti, tarkkailtava ja arvioitava siirrettyjä saaliita ja tarkistettava 2 kohdassa tarkoitettuun siirtoa koskevaan ennakkolupaan ja 3 kohdassa tarkoitettuun ICCAT:n siirtoilmoitukseen tehdyt merkinnät. Tapauksissa, joissa alueellisen tarkkailijan tekemä arvio on lukumääränä ja/tai keskipainona ilmaistuna vähintään 10 prosenttia pyyntialuksen päällikön ilmoittamaa suurempi, pyyntialuksesta vastuussa olevan jäsenvaltion on aloitettava tutkimus, joka on saatettava päätökseen ennen kuin kalat siirretään laitoksella kasvatushäkkiin. Kasvatushäkkiin siirtämistä ei sallita eikä tonnikalasaalisasiakirjan pyyntiä koskevaa kohtaa vahvisteta ennen kuin kyseisen tutkimuksen tulokset ovat selvillä. 8. ICCAT:n siirtoilmoituksessa on oltava ICCAT:n alueellisen tarkkailijan allekirjoitus, nimenselvennys ja ICCAT-numero, ja kyseisen tarkkailijan on tarkistettava, että ICCAT:n siirtoilmoitus on asianmukaisesti täytetty ja toimitettu hinausaluksen päällikölle. Tonnikalarysän haltijan on täytettävä liitteessä IV esitetyn mallin mukainen ICCAT:n siirtoilmoitus ja lähetettävä se jäsenvaltionsa toimivaltaisille viranomaisille kalastusalukseen tehdyn siirtotoimen lopuksi.” (10) Korvataan 24 artikla seuraavasti: ”24 artikla Kasvatushäkkiinsiirtotoimet 1. Jäsenvaltion, joka on vastuussa laitoksesta, on yhden viikon kuluessa kasvatushäkkiinsiirtotoimen päättymisestä toimitettava tarkkailijan vahvistama kasvatushäkkiinsiirtoraportti sille jäsenvaltiolle tai sopimuspuolelle, jonka lipun alla purjehtivat alukset ovat tonnikalat kalastaneet, ja komissiolle. Komissio toimittaa tiedot viipymättä ICCAT:n sihteeristölle. Raportissa on oltava tiedot, jotka sisältyvät tonnikalan kasvatusta koskevassa ICCAT:n suosituksessa [06-07] vahvistettuun kasvatushäkkiinsiirtoilmoitukseen. 2. Ennen kasvatushäkkiin siirtoa laitoksesta vastuussa olevan jäsenvaltion toimivaltaisen viranomaisen on ilmoitettava pyyntialuksesta vastuussa olevalle jäsenvaltiolle tai pyyntialuksen lippuvaltiona olevalle sopimuspuolelle sen lipun alla purjehtivien pyyntialusten pyytämien määrien kasvatushäkkiin siirrosta. 3. Pyyntialuksesta vastuussa olevan jäsenvaltion on pyydettävä laitoksesta vastuussa olevaa jäsenvaltiota tai sopimuspuolta takavarikoimaan saaliit ja vapauttamaan kalat 22 artiklan 2 kohdassa kuvaillun menettelyn mukaisesti mereen, jos se katsoo kyseiset tiedot saatuaan, että a) pyyntialuksella, jonka ilmoitettiin pyytäneen kalat, ei ollut riittävää aluskohtaista kiintiötä kattamaan kasvatushäkkiin siirretyt tonnikalat; b) pyyntialus ei ole ilmoittanut kalamäärää asianmukaisesti eikä ottanut sitä huomioon sovellettavan kiintiön laskemiseksi; c) pyyntialuksella, jonka ilmoitettiin pyytäneen kalat, ei ole lupaa pyytää tonnikalaa. 4. Kasvatushäkkiin siirtoa ei saa aloittaa ilman pyyntialuksesta vastuussa olevan lippusopimuspuolen tai lippujäsenvaltion ennakkolupaa. Tonnikala on siirrettävä kasvatushäkkiin ennen 31 päivää heinäkuuta, ellei kalat vastaanottavasta laitoksesta vastuussa oleva jäsenvaltio tai sopimuspuoli esitä hyväksyttäviä perusteita, ylivoimainen este mukaan luettuna, joiden on oltava toimitettavan kasvatushäkkiinsiirtoraportin mukana. 5. Laitoksesta vastuussa olevan jäsenvaltion on toteutettava tarvittavat toimenpiteet kieltääkseen sellaisten tonnikalojen häkkiin lihotettavaksi tai kasvatettavaksi siirtämisen, joiden mukana ei ole ICCAT:n vaatimia tarkkoja, täydellisiä ja vahvistettuja asiakirjoja, mukaan luettuina asiakirjat, joita edellytetään tässä asetuksessa ja tonnikalaa (Thunnus thynnus) koskevasta saaliinkirjausohjelmasta ja neuvoston asetuksen (EY) N:o 1984/2003 muuttamisesta 7 päivänä heinäkuuta 2010 annetussa Euroopan parlamentin ja neuvoston asetuksessa (EU) N:o 640/2010[4]. 6. Vastuussa olevan jäsenvaltion tai tapauksen mukaan sopimuspuolen on myönnettävä kasvatushäkkiin siirtoa koskeva lupa 48 tunnin kuluessa 3 kohdassa tarkoitettujen tietojen toimittamisesta. Jos kasvatushäkkiin siirtämistä ei sallita, pyyntialuksesta vastuussa olevan jäsenvaltion tai sopimuspuolen on annettava hinausaluksesta vastuussa olevalle jäsenvaltiolle tai sopimuspuolelle ja/tai tapauksen mukaan laitoksesta vastuussa olevalle jäsenvaltiolle tai sopimuspuolelle vapauttamista koskeva määräys 22 artiklan 2 kohdassa säädettyjä menettelyjä noudattaen. 7. Laitoksesta vastuussa olevan jäsenvaltion on varmistettava, että kasvatushäkkiin siirtoa valvotaan vedenalaisen videokameran avulla. Kustakin kasvatushäkkiinsiirtotoimesta on tuotettava yksi videotallenne. Kunkin videon alussa tai lopussa on esitettävä ICCAT:n siirtoilmoituksen numero. Videon kellonajan ja päivämäärän on oltava jatkuvasti näkyvillä jokaisen videotallenteen ajan. 8. Tapauksissa, joissa alueellisen tarkkailijan ja laitoksen hoitajan tekemät keskipainona ja/tai lukumääränä ilmaistut arviot eroavat toisistaan yli 10 prosenttia, laitoksesta vastuussa olevan jäsenvaltion on aloitettava tutkimus yhteistyössä pyyntialuksen lippuvaltion kanssa. Kyseinen erotus lasketaan lukumääränä ja/tai keskipainona. Kaloja ei nosteta kasvatushäkistä eikä tonnikalasaalisasiakirjan kasvatusta koskevaa kohtaa vahvisteta ennen kuin kyseisen tutkimuksen tulokset ovat selvillä. Ellei tutkimusta saada päätökseen 10 työpäivän kuluessa tai jos tutkimuksen tulos osoittaa, että tonnikalojen lukumäärä ja/tai keskipaino on yli 10 prosenttia laitoksen hoitajan ilmoittamaa suurempi, lippusopimuspuolen tai pyyntialuksesta vastuussa olevan jäsenvaltion on annettava ylimenevien määrien osalta vapauttamista koskeva määräys. Laitoksesta vastuussa olevan jäsenvaltion on varmistettava, että laitoksen hoitaja panee vapauttamismääräyksen täytäntöön 48 tunnin kuluessa alueellisen tarkkailijan saapumisesta. Vapauttaminen on pantava täytäntöön 22 artiklan 2 kohdassa säädettyjä menettelyjä noudattaen. Jos häkkiinsiirron yhteydessä laitoksessa laadittu lopullinen arvio on suurempi kuin lopullinen arvio, joka tehtiin ensimmäisen pyyntialuksesta siirron yhteydessä, pyyntialuksesta vastuussa olevan jäsenvaltion tai sopimuspuolen on päätettävä lopullisesta kiintiön käytöstä, joka niiden on vahvistettava asianomaisessa tonnikalasaalisasiakirjassa. 9. Jäsenvaltioiden on käynnistettävä pilottitutkimuksia siitä, miten pyynnin ja häkkiinsiirron yhteydessä voitaisiin paremmin arvioida sekä tonnikalojen lukumäärää että painoa käyttäen stereokooppisia järjestelmiä, ja raportoitava tulokset ICCAT:n tieteelliselle komitealle. Häkkiinsiirron yhteydessä on laadittava näytteenotto-ohjelma ja/tai jokin vaihtoehtoinen ohjelma häkkiin siirrettyjen kalojen laskennan ja niiden painoarvioiden parantamiseksi.” (11) Lisätään 25 artiklan 1 kohtaan alakohdat seuraavasti: ”ICCAT:n tonnikalaa pyytävien alusten rekisteriin kuuluvien kalastusalusten on alettava toimittaa VMS-tietoja vähintään 15 päivää ennen kalastuskausien alkua ja jatkettava sitä vähintään 15 päivää kalastuskausien päättymisen jälkeen, ellei komissiolle lähetetä etukäteen pyyntöä aluksen poistamiseksi ICCAT:n alusrekisteristä. Valvontaa varten kalastusaluksilta, joilla on lupa pyytää tonnikalaa, lähettävien VMS-tietojen toimittamista ei saa keskeyttää alusten ollessa satamassa, ellei käytössä ole preijausjärjestelmää. ICCAT:n muiden tonnikalaa pyytävien alusten rekisteriin kuuluvien kalastusalusten on toimitettava VMS-tiedot ICCAT:lle koko lupakauden ajan”. (12) Korvataan 26 artikla seuraavasti: ”26 artikla Rysäpyynnin kirjaaminen ja siitä raportoiminen 1. Saaliit on kirjattava tonnikalarysän jokaisen kalastustoimen jälkeen, ja saalisilmoitus sekä arvio rysässä jäljellä olevista määristä on toimitettava joko sähköisessä tai jossakin muussa muodossa 48 tunnin kuluessa kunkin kalastustoimen päättymisestä rysästä vastuussa olevan jäsenvaltion toimivaltaiselle viranomaiselle. 2. Jäsenvaltion on saalisilmoitukset saatuaan toimitettava ne sekä arvio rysässä jäljellä olevista määristä sähköisessä muodossa komissiolle. Komissio toimittaa nämä tiedot viipymättä ICCAT:n sihteeristölle.” (13) Lisätään 29 artiklan 2 kohtaan alakohta seuraavasti: ”Jos yli 15 jonkin jäsenvaltion kalastusalusta harjoittaa milloin tahansa tonnikalan kalastustoimintaa ICCAT-yleissopimusalueella, kyseisellä jäsenvaltiolla on tuolloin oltava yleissopimusalueella tarkastusalus, tai sen on tehtävä toisen jäsenvaltion tai sopimuspuolen kanssa yhteistyötä tarkastusaluksen yhteiskäytön alalla.” (14) Korvataan 30 artiklan 1 kohta seuraavasti: ”1. Jäsenvaltion on varmistettava, että sen tonnikalaa aktiivisesti kalastavien alusten kansallinen tarkkailijaohjelma kattaa ainakin a) 100 prosenttia sen enintään 24 metrin pituisista aktiivisista nuottaa käyttävistä pyyntialuksista vuonna 2011; b) 100 prosenttia sen enintään 20 metrin pituisista aktiivisista nuottaa käyttävistä pyyntialuksista vuonna 2012; c) 20 prosenttia sen aktiivisista pelagisista troolareista (yli 15 m); d) 20 prosenttia sen aktiivisista pitkäsiima-aluksista (yli 15 m); e) 20 prosenttia sen aktiivisista vapapyydyksiä käyttävistä aluksista (yli 15 m); f) 100 prosenttia sen tonnikalarysistä niitä koettaessa; g) 100 prosenttia sen hinausaluksista.” (15) Muutetaan 31 artikla seuraavasti: a) Korvataan 1 kohta seuraavasti: ”1. Jäsenvaltion on varmistettava ICCAT:n alueellisen tarkkailijan läsnäolo a) kaikilla yli 24 metrin pituisilla nuotta-aluksilla koko vuoden 2011 kalastuskauden ajan; b) kaikilla yli 20 metrin pituisilla nuotta-aluksilla koko vuoden 2012 kalastuskauden ajan; c) kaikilla nuotta-aluksilla niiden pituudesta riippumatta koko kalastuskauden ajan vuodesta 2013 lähtien. Edellä a, b ja c alakohdassa tarkoitetuille nuotta-aluksille, joilla ei ole ICCAT:n alueellista tarkkailijaa, ei anneta lupaa kalastaa tonnikalaa tai harjoittaa tonnikalankalastukseen liittyvää toimintaa.” b) Lisätään 2 kohtaan alakohta seuraavasti: ”Tapauksessa, jossa tonnikaloja nostetaan häkistä ja pidetään kaupan tuoretuotteina, nostoa tarkkaileva alueellinen tarkkailija voi olla laitoksesta vastuussa olevan jäsenvaltion kansalainen.” (16) Korvataan 32 artikla seuraavasti: ”32 artikla Videotallenteiden saatavuus 1. Jäsenvaltion on varmistettava, että 22 artiklan 6 kohdassa ja 24 artiklan 7 kohdassa tarkoitetut videotallenteet ovat ICCAT:n tarkastajien ja tarkkailijoiden käytettävissä. 2. Laitoksesta vastuussa olevan jäsenvaltion on varmistettava, että 22 artiklan 6 kohdassa ja 24 artiklan 7 kohdassa tarkoitetut videotallenteet ovat unionin tarkastajien ja tarkkailijoiden käytettävissä. 3. Jäsenvaltion on toteutettava tarvittavat toimenpiteet alkuperäisen videotallenteen korvaamisen, editoinnin tai muuntelun välttämiseksi.” (17) Lisätään 33 a artikla seuraavasti: ”33 a artikla Unionin tarkastussuunnitelman toimittaminen ICCAT:lle Jäsenvaltioiden on toimitettava komissiolle viimeistään kunkin vuoden 15 päivänä syyskuuta seuraavaa vuotta koskeva tarkastussuunnitelmansa. Komissio toimittaa unionin tarkastussuunnitelman ICCAT:n sihteeristölle ICCAT:n vahvistettavaksi.” (18) Korvataan 34 artiklan 1 kohta seuraavasti: ”1. Kielletään sellaisten Itä-Atlantin ja Välimeren tonnikalojen kotimaan kauppa, purkaminen, tuonti, vienti, häkkiin lihotettavaksi tai kasvatettavaksi siirtäminen, jälleenvienti ja jälleenlaivaus, joiden mukana ei ole tarkkoja, täydellisiä ja vahvistettuja asiakirjoja, joita edellytetään tässä asetuksessa ja tonnikalaa (Thunnus thynnus) koskevasta saaliinkirjausohjelmasta ja neuvoston asetuksen (EY) N:o 1984/2003 muuttamisesta 7 päivänä heinäkuuta 2010 annetussa Euroopan parlamentin ja neuvoston asetuksessa (EU) N:o 640/2010[5].” (19) Korvataan liite III tämän asetuksen liitteellä I. (20) Muutetaan liite VI seuraavasti: a) Lisätään 1 kohtaan q alakohta seuraavasti: ”q) jälleenlaivaus merellä”. b) Korvataan 2 kohta seuraavasti: ”2. Jos valtuutetut tarkastajat havaitsevat kalastusalukselle noustessaan ja sitä tarkastaessaan jonkin toiminnan tai olosuhteen, joka muodostaisi 1 kohdan määritelmän mukaisen vakavan rikkomisen, tarkastusalusten lippuvaltion viranomaisten on viipymättä ilmoitettava asiasta kalastusaluksen lippuvaltiolle suoraan sekä ICCAT:n sihteeristön välityksellä. Tällaisissa tilanteissa tarkastajan on mahdollisuuksien mukaan ilmoitettava asiasta myös kalastusaluksen lippuvaltion toimivaltaisille viranomaisille, jotka on ilmoitettu ICCAT:n sihteeristölle, sekä kaikille kalastusaluksen lippuvaltion tarkastusaluksille, joiden tiedetään olevan lähistöllä. ICCAT:n tarkastajien on kirjattava suoritetut tarkastukset ja (mahdollisesti) havaitut rikkomiset kalastusaluksen kalastuspäiväkirjaan.” c) Korvataan 3 kohdan ensimmäisessä alakohdassa ilmaisu ”viipymättä” ilmaisulla ”72 tunnin kuluessa”. d) Korvataan 7 kohta seuraavasti: ”7. Jollei tämän liitteen 12 kohdan nojalla sovituista järjestelyistä muuta johdu, tonnikalojen tai niiden lähilajien kalastukseen yleissopimusalueella kansallisen lainkäyttövallan ulkopuolella olevilla vesillä käytettävän aluksen on pysähdyttävä, kun tarkastajaa kuljettava alus antaa sille kansainvälisen viestikirjan mukaisen pysähtymismerkin, jollei se ole sillä hetkellä suorittamassa kalastustoimia, missä tapauksessa sen on pysähdyttävä heti kun se on saanut nämä toimet päätökseen. Aluksen päällikön on sallittava tarkastajan ja tämän mukana mahdollisesti olevan todistajan nousu alukselle ja tarjottava tätä varten käyttöön laskuportaat. Päällikön on annettava tarkastajan tehdä sellainen saaliin tai pyydyksen ja kaikkien asiaan liittyvien asiakirjojen tarkastus, jonka tämä katsoo tarpeelliseksi voidakseen tarkistaa, että ICCAT:n komission voimassa olevia kyseisen aluksen lippuvaltiota koskevia suosituksia on noudatettu; tarkastaja voi myös pyytää tarpeellisiksi katsotut lisäselvitykset. Tarkastusryhmään voi kuulua enintään kaksi ICCAT:n tarkastajaa, elleivät olosuhteet vaadi lisää tarkastajia. Tarkastusryhmän mukana voi olla avustaja ainoastaan harjoittelutarkoituksia varten.” (21) Poistetaan liitteessä VII oleva 1 kohta. (22) Lisätään tämän asetuksen liite II liitteeksi VIII a. 2 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan unionin virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Euroopan parlamentin puolesta Neuvoston puolesta Puhemies Puheenjohtaja LIITE I ”Liite III Asiakirjan numero ICCAT:n jälleenlaivausilmoitus Rahtialus Aluksen nimi ja radiokutsutunnus: Lippu: Lippuvaltion lupanumero Kansallinen rekisterinumero ICCAT:n rekisterinumero IMO-numero || || Kalastusalus Aluksen nimi ja radiokutsutunnus: Lippu: Lippuvaltion lupanumero Kansallinen rekisterinumero ICCAT:n rekisterinumero Ulkoiset tunnistetiedot: Kalastuspäiväkirjan sivunumero || Lopullinen määräpaikka: Satama Maa Valtio: || || || || || Päivä Kuukausi Tunti Vuosi |2_|0_|__|__| Kalastusaluksen päällikön nimi: |__________| Rahtialuksen päällikön nimi: JÄLLEENLAIVAUSPAIKKA Lähtö |__|__| |__|__| |__|__| mistä: |__________| Paluu |__|__| |__|__| |__|__| mihin |__________| Allekirjoitus:| __________| Allekirjoitus: |__________| Jälleenlaivaus |__|__| |__|__| |__|__| |__________| Paino ilmoitetaan kilogrammoina tai käytettyinä yksikköinä (esim. laatikko, kori) ja tämän yksikön purettu paino kilogrammoina: |___| kilogrammaa Satama || Merialue Pit. Lev. || Laji || Kalojen yksikkö-määrä || Tuote- tyyppi Elävät || Tuote- tyyppi Kokonaiset || Tuote- tyyppi Sisälmykset poistettu || Tuote- tyyppi Pää poistettu || Tuote- tyyppi Fileoidut || Tuote- tyyppi || Myöhemmät jälleenlaivaukset Päivämäärä: |__________| Paikka/sijainti: |__________| Sopimuspuolen lupanumero Siirtoaluksen päällikön allekirjoitus: Vastaanottavan aluksen nimi: Lippuvaltio ICCAT:n rekisterinumero IMO-numero Päällikön allekirjoitus Päivämäärä: |__________|Paikka/sijainti: |__________| Sopimuspuolen lupanumero Siirtoaluksen päällikön allekirjoitus: Vastaanottavan aluksen nimi: Lippuvaltio ICCAT:n rekisterinumero IMO-numero Päällikön allekirjoitus || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || ICCAT:n tarkkailijan allekirjoitus (jos sovellettavissa). Velvollisuudet jälleenlaivattaessa: 1. Jälleenlaivausilmoituksen alkuperäiskappale on annettava vastaanottavalle alukselle (jalostus-/kuljetusalukselle). 2. Jälleenlaivausilmoituksen jäljennös on säilytettävä pyyntialuksella tai rysässä. 3. Myöhempiin jälleenlaivaustoimiin on saatava alukselle toimintaluvan antaneen sopimuspuolen lupa. 4. Jälleenlaivausilmoituksen alkuperäiskappale on pidettävä kalat vastaanottaneella aluksella purkamispaikkaan asti. 5. Jälleenlaivaustoimi on kirjattava kaikkien toimeen osallistuneiden alusten kalastuspäiväkirjaan.” LIITE II ”Liite VIII a Asiakirjan numero || ICCAT:n siirtoilmoitus || Liite 4 || 1 - KASVATETTAVAKSI TARKOITETTUJEN ELÄVIEN TONNIKALOJEN SIIRTO || || Kalastusaluksen nimi Radiokutsutunnus Lippu Lippuvaltion siirtoluvan numero ICCAT:n rekisterinumero Ulkoiset tunnistetiedot Kalastuspäiväkirjan numero Yhteisen kalastustoimen numero || Rysän nimi: ICCAT:n rekisterinumero || Hinausaluksen nimi: Radiokutsutunnus: Lippu: ICCAT:n rekisterinumero: Ulkoiset tunnistetiedot: || Määräpaikkana olevan laitoksen nimi: ICCAT:n rekisterinumero: 2 - SIIRTO NOSTON JÄLKEEN Laitoksen nimi: ICCAT:n rekisterinumero || Rysän nimi: ICCAT:n rekisterinumero || Kuljetusaluksen nimi: Lippu: ICCAT:n rekisterinumero Ulkoiset tunnistetiedot: || Jalostusrahtialuksen nimi: Radiokutsutunnus: Lippu: ICCAT:n rekisterinumero: Ulkoiset tunnistetiedot: 3 - SIIRTOA KOSKEVAT TIEDOT Päivämäärä:_ _ / _ _ / _ _ _ _ || Paikka tai sijainti: Satama: Leveysaste: Pituusaste: Yksilöiden lukumäärä: || Kokonaispaino kilogrammoina: || Laji: Tuotetyyppi: Elävät  Kokonaiset  Sisälmykset poistettu  Muut (täsmennettävä): Kalastusaluksen päällikön / rysän haltijan / laitoksen hoitajan nimi ja allekirjoitus: || Vastaanottavan aluksen (hinaus-, jalostus-, rahtialus) päällikön nimi ja allekirjoitus: 4 - KUOLLEIDEN KALOJEN SIIRTO APUALUKSELLE Apualuksen nimi: || Lippu: || Määrä kilogrammoina || Yksilöiden lukumäärä: Päivämäärä:_ _ / _ _ / _ _ _ _ || Sijainti: Leveysaste: Pituusaste: || Purkamissatama: 5 - MUUT SIIRROT Päivämäärä:_ _ / _ _ / _ _ _ _ || Paikka tai sijainti: Satama: Leveysaste: Pituusaste: Hinausaluksen nimi: || Radiokutsutunnus: || Lippu: || ICCAT:n rekisterinumero Laitoksen valtion siirtoluvan numero: || Ulkoiset tunnistetiedot: || Vastaanottavan aluksen päällikön nimi ja allekirjoitus: Päivämäärä:_ _ / _ _ / _ _ _ _ || Paikka tai sijainti: Satama: Leveysaste: Pituusaste: Hinausaluksen nimi: || Radiokutsutunnus: || Lippu: || ICCAT:n rekisterinumero Laitoksen valtion siirtoluvan numero: || Ulkoiset tunnistetiedot: || Vastaanottavan aluksen päällikön nimi ja allekirjoitus: Päivämäärä:_ _ / _ _ / _ _ _ _ || Paikka tai sijainti: Satama: Leveysaste: Pituusaste: Hinausaluksen nimi: || Radiokutsutunnus: || Lippu: || ICCAT:n rekisterinumero Laitoksen valtion siirtoluvan numero: || Ulkoiset tunnistetiedot: || Vastaanottavan aluksen päällikön nimi ja allekirjoitus: ” [1] EUVL […]. [2] EUVL L 96, 15.4.2009, s. 1. [3] EUVL L 343, 22.12.2009, s. 1. [4] EUVL L 194, 24.7.2010, s. 1. [5] EUVL L 194, 24.7.2010, s. 1.